
Setmana del 16 al 22 de febrer de 2005 


L'Espai Obert tancarà definitivament les seves portes el proper 19 d'abril però hi ha possibilitats d'aconseguir un nou local. Es convida a socis, col·lectius i simpatitzants a una assemblea el dia 4 de març a les 20h al cl Blasco deGaray, 2 <M>Paral·lel. 


Campanya contra la Constitució Europea 


Criminalització del Poble Basc 


M ILERS DE PERSONES RECORREN BARCELONA I DENUNCIEN LA IMPOSICIÓ DEL ÏRACTAT EUROPEU 

Silenciament mediàtic de la multitudinària 


Durant la mateixa operació policial detenen 16 persones més a Euskadi i València 

Detenen i empresonen un cineasta barceloní 


manifestació pel No a la Constitució Europea acusant-lo de pertànyer a Eta, malgrat ho nega 

S'estén una camoanva d'actes, xerrades i iornades oer tal de difondre la camoanva arreu de oobles i ciutats Unes 200 persones es concentren a la Diaca Sant laume convocades oer l'Euskal Etxea de Barcelona 


Barcelona- La més gran de les mobilitzacions 
en contra de la Constitució Europea que ha 
tingut lloc fins ara es va desenvolupar dissabte 
passat als carrers del centre de Barcelona. 
M ilers de persones, que ocupaven amb diver¬ 
sos blocs el tram de la Via Laietana comprès 
entre la pl. de la Catedral i la pl. Urquinaona, 
varen manifestar-se sota el lema Per l'Europa 
delsdretssocialsi delsPobles. La convocatòria 
partia de la Plataforma Països Catalans diu No 
a la Constitució Eurepea, on hi conflueixen 
prop de EO entitats. Sense entrar en detalls al 
voltant de la xifra de manifestants, va ser prou 


evident que es tractava d'una de les protestes 
més nombroses dels últims mesos a la ciutat i 
això no va ser reflectit per cap dels grans mit¬ 
jans de comunicació. El silenciament orques¬ 
trat des dels grans grups mediàtics va ser pràc¬ 
ticament total, situant la protesta dins l'àmbit 
de la marginalitat i no reflectint la diversitat i 
repercusió que realment s'hi podia apreciar a 
l'acte. La marxa va començar a la pl. 
Universitat, va baixar per Pelai -omplint-lo de 
punta a punta-, carrer Fontanella, Via Laietana, 
passeig de Colom i Pla de Palau on es va llegir 
el manifest de la campanya. 


Proliferen els actes contra la Constitució 
Països Catalans,- En aquests últims dies 
abans del referèndum, s'estan multiplicant 
els actes i convocatòries sota el paraigües 
de la Plataforma dels Països Catalans contra 
la Constitució Europea. Desenes d'actes, jor- 
nadescomlescelebradesal llarg del matí de 
dissabte a l'edifici central de la UB a plaça 
Universitat, concentracions i manifestacions 
s'han donat en aquests dies, i seguiran du¬ 
rant els propers. Per consultar el calendari: 
www.noconstitucioeuropea.pangea.org 

Barcelona- El passat dimecresesdesenvolu- 
pava a diferents ciutats d'Euskadi, a València 
i Cadis una operació policial de la brigada 
central d'informació que acabava amb l'ar¬ 
rest de 17 persones, el seu aïllament, inter¬ 
rogatori i trasllat als calabossos durant 72 
hores. Tot ho supervisava el jutge de la sec¬ 
ció cinquena de l'Audiència Nacional Balta- 
sar Garzón. A València era detingut quan era 
de visita ala ciutat per motius labo rals, Asier 
Burgaleta, un noi barceloní sobradament 
conegut als cercles audiovisuals de la ciutat 
comtal. Feia més de deu anys que vivia a 


La Policia Nacional "escombra" la cassolada 
contra la convenció Chirac-Zapatero a Bcn 

Barcelona - El passat divendresdia lla les 19h estava prevista la trobada de capsd'e- 
stat de diversos països de la UE per promocionar el referèndum que s'ha de 
cel.lebrar el proper dia 20. En principi, estava prevista la presència de Berlusconi, 
Schróder, Chirac i Zapatero, però finalment només van poder assistir-hi els dos 
últims, envoltats per un desplegament de seguretat que va blindar militarment el 
Palau deCongressosde la Diagonal i el seu accés per carretera des de l'aeroport del 
Prat. Una hora abans de l'hora prevista per la trobada, poc més de trescentes de 
persones es concentraven al Palau Reial responent a la convocatòria realitzada per 
la Plataforma dels Països Catalans contra la Constitució Europea. Passats dos quarts 
de set, la concentració es va desplaçar en direcció al Palau de Congressos tot tal¬ 
lant tots els carrils centrals de la Diagonal, fins a ser aturada per un doble cordó 
policial d'antiavalots quan havia recorregut escassos trescents metres. La policia 
demanava que la marxa no entorpís el trànsit i que s'enretirés cap a les voreres, 
petició a la qual no es va accedir. Pocs minuts després, la policia començava a 
escombrar la manifestació, rodejant-la i emputxant a tothom, fins que va ser 
desplaçada als jardins del costat de la via, produint-se alguns contusionats a causa 
de la duresa emprada pels agents. En pocs minuts, es desconvocava la marxa sense 
haver-se produit detencions ni cap més incident. Contra-lnfos E/ 2/ 05 



Barcelona i és un actiu membre del Centre 
Cultural Euskal Etxea. La detenció és va pro¬ 
duir al carrer General Urrutia de València a 
les 19.45 hores de dimarts, quan deu policies 
de paisà el van emmanillar separarant-lo 
immediatament dels seus amics. Un dels 
policies els va etzibar: 'Tranquil, se li respec¬ 
taran tots els drets”. 96 hores després, Asier 
Burgaleta compareixia davant el jutgeestrel- 
la Baltasar Garzón amb prou força per dir-li 
que no estava d'acord amb la declaració 
policial i que no es trobava en disposició de 
declarar. A la breu i posterior visita als cala¬ 
bossos de l'Audiència, familiars del detingut 
van dir que l'havien trobat profundament 
desorientat, exhaust físicament i esgotat. 
Passades les 22.30 de la nit, el jutge Garzón 
decretava l'ingrés a la presó de Soto del 


OKUPACIÓ I CENTRES SOCIALS 


Real, per un pressumpte delicte de col·labo¬ 
ració amb banda armada. 

Escorcoll i concentració a Barcelona 
La matinada dimecres, Asier va ser traslladat 
a Barcelona, on el seu pis va ser escorcollat i 
on els interrogatoris es van perllongar fins 
dijous, quan va ser traslladat a Madrid. 
Divendres, convocats per amics, companys, 
familiars i socis i sòcies de la Euskal Etxea, 
prop de 200 persones es van concentrar 
solidàriament durant una hora, davant un 
fort desplegament policial de Mossos 
d'Esquadra, unitats de la UPAS i nombrosos 
agents de paisà de la brigada d'informació. 
Amics i companyes han anunciat iniciatives 
solidàries a les properes setmanes per 
denunciar aquesta nova 'garzonada'. 

La multitudinària marxa en el moment de passar davant la Jefatura Superior de Via Laietana. 


Unes BO persones es concentren i tallen el trànsit en protesta 

Els antiavalots no apareixen i 
Casa Nostra segueix okupada 

Eixam ple/ Barcelona - Aquest dimarts a les 9:30 del matí hi havia convocada una concen¬ 
tració davant del bloc situat al cl Sicília 107, més conegut com a Casa Nostra, que va ser 
okupada el 27 de Gener de l'any passat. Al voltant de 130 persones s'han concentrat en sol¬ 
idaritat amb els habitants de la casa que esperaven el dispositiu policial que havia de fer 
efectiu el desallotjament a les 9:30, segons anunciava la sentència. A aquesta mateixa hora 
l'agent judicial s'ha apropat fins a la cantonada i ha estat parlant amb la policia de paisà, 
però tot i això no ha comunicat res a cap de les persones que esperava a la porta. Cap a les 
Eh, desprès d'animadesxerradetes entre les unes i els altres, una llarga espera, i algunes car¬ 
reres pels diferents jutjats, la concentració s'ha desconvocat ja que l'hora en que estava pro¬ 
gramat el desallotjament havia passat i que en cap cas podia aquest fer-se efectiu, com a 
mínim d'una manera legal. Contra-lnfos 15 1 2/ 05 














Lluites veïnals contra l'especulació 


Els veïns i veïnes es mobilitzen enmig del desconcert i la impotència 

L'administració va optar pel mètode 
més econòmic de tuneladora al Carmel 
tot i que suposava un augment del risc 

Primera protesta veïnal davant la Generalitat i l'Ajuntament a la placa de Sant laume 

Horta/ Barcelona- Segons es desprèn de roca i terra en tota la seva longitud abans de reunirien amb el president, els fans es 
l'informe de 1500 pàgines que ahir va fer començar a construir les parets que supor- posarien al primer cordó per aplaudir-lo i els 
públic el Departament d'O bres Públiques, la tarien el barri que estava al damunt, amb el cabrejats estarien relegats a un segon cordó 
concessió de les obres que l'empresa gesto- risc d'ensorrament que així suposava, però ben lluny del centre cívic Boca Nord on es 
ra d'obres GISA va fer dels treballs de per- era més barat i idoni pels càlculs de les feia la visita. Des d'aquest últim punt varen 
foració del Carmel per tal de construir-hi el migrades arques de l'administració que es ser nombroses les xiulades i crits contra la 
túnel de maniobres de la Línea 5, es va fer troba encara pagant els dèficits del projecte visita del president del govern, però no varen 
amb criteris de mínim cost pressupostari. Fòrum 2004. A més també s'han detectat pràcticament aparèixer als mitjans de comu- 
Davant de les diferents possibilitats de deficiències tècniques greus en el tipus de nicació. Dissabte ala tarda la protesta també 
tunelació es va escollir la més barata. Els sis- perforació que es va utilitzar, amb cates del va arribarfinsal centre de la ciutat. Unes600 
temes més avançats de tuneladores per a terra molt insuficients. personesesvan concentrarà la plaça de Sant 

zones amb habitatges en superfície o per M anifestació i xiulets als polítics Jaume i varen fer un recorregut de prop de 6 

zones de geologia inestable son més cos- Aquesta setmana han seguit apareixent pel quilòmetres fins al barri del Carmel, pujant 
tosos però enormement segurs, ja que la barri els polítics de tots els colors per fer-se pel passeig de Gràcia i arribant fins ala plaça 
màquina tuneladora va encavalcant i cimen- la foto o per recollir rèdits electorals de la Lesseps i després la Travessera de Dalt. 
tant les parets del túnel a mesura que avança desgràcia del veïnat. La visita de Zapatero va La protesta es va creuar a la plaça Catalunya 
la perforació, metre a metre. El sistema anar precedida d'un selecció de veins segons amb la manifestació contra la Constitució 
utilitzat al Carmel va buidar tot el túnel de la seva afinitat als socialistes, els més afins es Europea. Contra-lnfos ]5/ 2/ 05 


Impunitat policial i agressions 


Agressió al metro contra un veí de 
Roquetes per no pagar el bitllet 

Roquetes/ Barcelona- «Sóc un veí de Roquetes i el 14 de febrer a les 19h a 
l'estació de la línia 4 de Trinitat Nova, vaig ser agredit per un grup de 7 inter¬ 
ventors i un agent de seguretat amb un gos rotwailer. El motiu: viatjar sense 
bitllet. Al baixa del vagó, un interventor em va demanar el bitllet, li vaig dir 
que no el tenia i vaig intentar seguir caminant. Ho van evitar tres interventors 
com armaris que em van agafar dels braços, de la jaqueta i em van empèny¬ 
er. No vaig poder evitar demanar auxili a la resta de viatgers. No els vaig 
insultar ni vaig oposar resistència. Em van fer callar amb tres interventors 
més i un agent de seguretat que va empènyer el gos contra mi vàries vegades 
fins a pujar-lo sobre meu; per sort tenia el morrió. Jo tan sols demanava aux¬ 
ili per viatjar sense bitllet. Em van posar contra una columna i em van fer 
seure, pegant-me darrera els genolls. Vaig callar intentant tranquil·litzar-me. 
M oltes gràcies a tots els veïns que es van aturar demanant als interventors i 
agents que es calmessin. Finalment va arribar la policia, em va identificar i 
l'interventor em va entregar la multa per viatjar sense bitllet. Això s'anome¬ 
na abús d'autoritat.» Des de la Campanya Línia 0 Metro-Gratis s'està enge¬ 
gant un procés de noves mobilitzacions, que anirà acompanyat de materials 
tals com la presentació de formularis de denúncia. 

Absolució per les dues 
persones del PlaCaufec 

Esplugues/ Baix Llobregat - El passat 26 de gener es va cele¬ 
brar el judici contra duespersonesque protestaven contra el 
Pla Caufec. En la sentència, que s'ha fet pública aquesta set¬ 
mana, la jutgessa decideix l'absolució de les dues persones 
acusades d'agressió a l'autoritat. Malgrat l'absolució, la sen¬ 
tència no reflexa en cap moment que fos el mateix ministeri 
fiscal qui recomanés l'absolució dels acusats, ni tan sols les 
conclusions de les dues parts del procés (defensa i fiscalia) 
en les que es criticava el sistema de processament judicial 
actual (anomenat "judicis ràpids”) per no haver permès el 
visionat de la cinta abans, cosa que probablement hauria fer 
retirar les acusacions del ministeri fiscal. Per una altra banda, 
la sentencia tampoc diu res de les tres acusacions que va 
realitzar l'advocat de la defensa contra tres mossosper haver 
mentit en un judici, quedant així rebutjades per la jutgessa. 
Tot i això, el Pla Caufec encara no s'ha aturat, i per això nos¬ 
altres tampoc. No descansarem fins que aquest PLA s'aturi i 
si cal: aturarem les màquines. Estigues atent a les properes 
mobilitzacions. Aturem el Caufec 15/ 02/ 05 


Una trentena de persones es concentren dissabte al 
vespre en suport a l'Ateneu Llibertari de Viladecans 

Viladecans/ Baix Llobregat.- Dissabte al vespre, es va fer una concentració en suport de 
l'Ateneu de Viladekans i contra el seu desallotjament (fixat pel proper 19 d'abril) a l'Atrium 
de Viladekans, aprofitant l'actuació de la Fura dels Baus al poble. La presència policial va ser 
escassa hi va transcórrer amb normalitat, mostrant interès alguns i algunes dels i les espec¬ 
tadores que anaven a veure l'actuació i també la premsa local. 

Es van repartir octavetes amb el comunicat fet per l'assemblea de l'Ateneu en la que s'ex¬ 
plicava tota l'activitat social i política que allí s'hi havia realitzat, així com es denunciava el 
negoci immobiliari, l'especulació i l'enriquiment que les grans empreses fan a costa de les 
necessitats de les persones. Així mateix es convocava a la concentració per aturar el desal¬ 
lotjament el proper dia 19 d'abril a les 8h davant l'Ateneu, al cl Sant Josep 49 bis. 

Ateneu Llibertari de Viladecans +Contra-lnfos 15/ 2/ 05 

Els mitjans de comunicació criminalitzen els 
l’okupació per la crema d'un teatre a Vilanova 


Antifeixisme 


Els ultres d'Espanya 
2000 es volen 
implantar a Salou 

Salou/ Tarragonès.- El president de la forma¬ 
ció ultra Espanya 2000,J.L. Roberto, creada a 
València fa tot just dos anys i mig ha confir¬ 
mat que en breu tindrà la seva primera seu 
oficial en les comarques de Tarragona des¬ 
prés que fa uns mesos constituís el seu pri¬ 
mer grup de suport vinculat a l'empresa de 
seguretat i vigilància "Levantina de Seguri- 
dad". La seu estarà situada a Salou i és un 
primer pas per a aconseguir una infraestruc- 
tura estable i, possiblement, intentar formal¬ 
itzar una candidatura per als pròxims comicis 
municipals, a Salou i en altres localitats 
(Reus, Tarragona, Cambrils). No es descarta 
tampoc alguna col·laboració amb la 
Plataforma per Catalunya de Josep Anglada, 
que ja té alguns edils en poblacions catalanes 
com El Vendrell, i amb qui ja han encetat cor> 
tactes, com s'explica a la web de la formació. 
Una vegada les distintes ramificacions de la 
Falange ja són història, les seves hereves com 
la Plataforma x Catalunya de moment només 
té representació al Vendrell i Democràcia 
Nacional (el partit dYnestrillas) tan sols ha 
fet alguna aparició esporàdica en el Baix 
Penedès i s'ha dedicat a omplir de cartells 
alguns barris de Reus i Tarragona quan han 
sorgit problemes relacionats amb la immi¬ 
gració. Ara, la possible arribada d'Espanya 
2000 pot revitalitzarel panorama ultra. 
Aquesta és una formació política molt més 
estructurada que està expandint-se ràpida¬ 
ment pertot el litoral mediterrani i també 
en altres zones de l'Estat espanyol. 

A Tarragona conten amb un grup de suport 
però asseguren que en breu obriran una seu 
permanent a Salou perquè ja conten amb 
un nombre suficient de col·laboradors i mil¬ 
itants a la zona. De fet, la primera intenció 
d'Espanya 2000 va ser obrir una seu a 
Cambrils on semblava que un empresari els 
havia de cedir un local. Al final no es va 
concretar i sembla que l'objectiu és Salou. 

Vilanova/ El Garraf.- La matinada del 2 de 
febrer, l'antic Teatre Apolo de Vilanova 
apareixia envoltat de flames que, finalment, 
van destrossar tota la seva estructura. El 
teatre duia més de 30 anys abandonat i, havia 
estat reivindicat per diversos col·lectius. Els 
mitjans de comunicació emetien des de 
primera hora del dia 2 que, veïns i veïnes 
havien vist sortir a dues persones del teatre 
quan començà a cremar; persones que vivien 
en una casa okupada. Cal dir que la casa on 
els veïns els relacionaven havia estat okupada 
i posteriorment abandonada per col·lectius 
del poble el passat abril. A l'actualitat encara 
no hi ha ningú inculpat i, veïns i veïnes van 
especificar que no es tractava d'okupes sinó 
d'indigents. Des de Vilanova ens han fet 
arribar les següents línies: «nosaltres estem 


més indignats que ningú per la pèrdua d'un 
edifici que portava temps sense ús, ja que 
això és el que denunciem dia a dia amb l'o ku¬ 
pació. Denunciem també que s'hagi utilitzat 
aquesta notícia per a criminalitzar el movi¬ 
ment okupa de la ciutat. Nosaltres no cre¬ 
mem cases, les arreglem per a viure-hi». És 
destacable l'intent d'utilització del perfil 
polític dels suposats sospitosos de l'incendi 
que n'han fet els mitjans de comunicació, ja 
que evidentment si s'hagués tractat d'un acci¬ 
dent d'unstreballadorsd'unaobra, no haurien 
dit que dos sindicalistes de CCO O, o dos afil¬ 
iats al PSC havien provocat l'incendi, sinó que 
haurien parlat de dos treballadors, i per tant 
haurien destacat aquell aspecte que els rela¬ 
cionava amb l'edifici i no la seva ideologia. 

Desallotgen la Casa 0 ueer de M ontgat 

Montgat/ El Maresme- El divendres 11 de febrer, després de cinc mesos d'okupació, la casa 
queer de M ontgat fou desallotjada pels mossos d'esquadra. Els mossos van rebre l'ordre de la 
jutgessa un dia abans. A les 11 del matí, dos policies de paisà van entrar a la casa i van demanar 
ales vuit personesque en aquell moment eren dins, que sortissin. Sis policies més estrobaven 
dinsde la casa custodiant durant quatre hores, elsobjectesque s'anaven traient de dins. El grup 
continuarà les accions i la reflexió queer. Integrants de la casa Queer de Montgat 15/ 2/ 05 


Novaokupació a Sants 

Sants/ Barcelona- Dissabte 12 una vintena de persones van okupar una finca al carrer 
Rosend Arús per tal de rehabilitar-hi una vivenda. Des d'aleshores, s'hi està treballant per 
aconseguir-ho lo més ràpidament possible. Els propietaris ja s'han assebentat de l'okupació 


i es desconeixen les seves intencions al respecte. Contra-lnfos 15/ 2/ 05 


Divendres ]8 de febrer a les 21h a l'Espai Obert, <M >Poble Sec 

Festival Autogestió Contra-lnfos 







Presos i preses en lluita 


Les presons neguen 
la comunicació a 
Laura i Zígor 

Albacete i Badajoz.- El Col·lectiu de Presos i 
Preses Polítiques Basques (EPPK) del que for¬ 
men part els presos i les preses polítiques 
catalanes Diego Sànchez, Zigor Larredonda, 
Laura Riera, Lola López i Juanra Rodríguez, 
està realitzant un tancament rotatiu a les 
seves cel·les des del passat 4 de gener. Per 
torns de 10 dies, tots i totes les preses partic¬ 
iparan en la protesta. Per aquest fet, el Jutjat 
Penitenciari de l'Audiència Nacional ha enviat 
una carta a totes les presons "recomanant" 
que als presos i preses que tinguin el locutori 
durant l'estona de pati, si no són al pati, no 
se'ls deixi fer el locutori. La majoria de presos 
polítics estan en primer grau o sota l'article 10 
de la LORP (règims d'aïllament) i en aquests 
règims el locutori acostuma a coincidir amb 
el pati. Així, durant la protesta, com que es 
neguen a sortir de les seves celles per anar al 
pati o fer altres activitats, molts presos i pre¬ 
ses no han pogut fer els locutoris als que 
tenen dret. Això mateix va passar el dissabte 
5 de febrer, quan diverses persones es van 
desplaçar a Badajoz i Albacete per visitar la 
Laura i en Zigor i les respectives presons els 
van negar la visita, obligant així a presentar 
diverses queixes. Rescat 15/ 02/ 05 


Anticapitalisme 


OKUPACIÓ I CENTRES SOCIALS 


DOS JO VES RESULTEN DETINGUTS 

Desallotjades dues 
cases a Madrid 

Madrid.- A primera hora de divendres 11 va 
ser desallotjada la nau okupada La Rata, que 
portava uns 2 mesos i mig i havia estat 
durant aquests mesos una font de finança¬ 
ment per a diferents projectes i/ o marrons 
de grups de l'esquerra anticapitalista 
madrilenya, tot i que en aquell moment no 
hi havia ningú dins la casa. La policia va por¬ 
tar les pertinences al dipòsit i va iniciar les 
tasques d'enderrocs. 

Simultàniament i gairebé sense capacitat de 
reacció, la policia va desallotjar una casa 
d'habitatges que portava més de dos anys i 
mig al cèntric barri de Lavapies, al carrer 
Ave Maria cantonada amb San Carlos. Era 
un edifici de 4 plantes a la que hi vivien 
prop de vint persones. Aquest desallotja¬ 
ment va ser més tens ja que hi havia gent a 
l'interior, i la policia va trigar unes hores a 
entrar. M entre es produia el desal lotjament, 
un noi argentí sense papers va ser detingut 
a les rodalies de la casa després de ser apal¬ 
lissat junt amb una altre noia, que també va 
ser detinguda, per increpar a la policia per 
la seva actuació repressiva. Una vintena de 
persones estretament vigilades i intimi¬ 
dades pels antiavalots, donaven el suport 
que podien. Klinamen.net 15/2/05 


Els esquadrons de les Upas 


Síndic de Greuges tramita la denúncia 

Botifarrada popular 
contra les UPAS que 
van apallissar a tres 
nois de Gràcia 

Vila de Gràcia.- Diversos col·lectius de la Vila 
de Gràcia van organitzar un dinar popular per 
al passat dissabte 12 de febrer a la Plaça del 
Diamant, sota el lema “Botifarrem els UPAS" 
on van participar unes 80 persones que, pos¬ 
teriorment a la butifarrada, es van sumar a la 
manifestació contra la consitució europea. La 
Coordinadora Antirepressiva de Gràcia torna¬ 
va a exigir la necessària dissolució dels 
esquadrons dels UPAS, la inhabilitació dels 
agents implicats en la brutal pallisa i la dimis¬ 
sió dels responsables polítics que es neguen a 
esclarir els fets. 

Per altra banda, els tres apallisats, familiars i 
membres de la Coordinadora es van reunir a 
la Sindicatura de Greuges de Catalunya amb 
el Coordinador de Seguretat Pública, Ignasi 
Garcia i Clave, i hi van presentar una queixa 
formal davant el síndic, que ha acceptat aga¬ 
far el cas i obrir una investigació d'ofici. 
Aquest posicionament va ser en gran part 
degut, segons expliquen, a que la denúncia 
incorpora tots els parts mèdics (els oficials 
realitzats durant el període de detenció i els 
personals realitzats després de ser alliberats). 
Tots constaten múltiples lesions, equimosis i 
hematomes i contusions. Amb l'afegit que es 
dóna la circumstància que va ser la pròpia 
Guàrdia Urbana, qui a 2/ 4 de cinc del matí va 
trucar el 061 perquè es personés a la comis¬ 
saria de Pere IV. El mateix servei va informar 
que un dels detinguts requeria ser revisat a 
fons a l'Hospital del Mar, on va ser traslladat i 
no va sortir fins a les 652. 
www.tresdegracia.net -TContra-Infos 15/ 2/ 05 


Invasió d’l rac: 


18.974 

CIVILS IRAQUIANS ASSASSINATS DES DEL 20 DE MARÇ 


9.863 

MILITARS de la coalició invasora ferits 


Coordinar la resistència a la pròxima cimera del G-8 

Tuebingen/Alemanya. - Per al dissabte 26 i el diumenge 27 de Febrer de 2005 tindrà lloc a Tue- 
bingen, Sud d'Alemanya, una reunió de coordinació, conformació d'una xarxa de treball i plane¬ 
jament internacional. La reunió està oberta pera tot aquell que estigui vinculat o interessat en la 
resistència radical a la cimera del G-8 en el 2005. Aquesta reunió començarà el dissabte, a 
primera hora del matí, i es convida als i les participants a arribar divendres a la tarda o a la nit. Hi 
haurà disponibilitat d'allotjament i menjar pel que us demanem registrar-vos per avançat. Per a 
més informació podeu contactar amb: info-g82005@riseup.net Contra-lnfos 15/ 2/ 05 


Dissabte B de febrer durant tot el dia a Sabadell, c/ Unió 16 

Aniversari del centre social Can Barba 

Dissabte B de febrer a Sant Andreu de Palomar c/ Segre 56 

Primer aniversari Casal M artí i Pol 

Dimecres 15 febrer a les 3D:30h als jutjats de Mataró 

Concentració-suport judici Cal Motxo 


1663 

SOLDATS de la coalició invasora morts 
(22 durant l'última setmana) 


Dimecres 36 de febrer 22h a l'Assoc. Veïns, c/ València 680 

Cassolada contra Ave i solidària Carmel 


La lluita contra la Llei d'Estrangeria 


Fracàs estrepitós del nou pla de regularització 

M ilers de persones es manifesten 
contra la Llei d'Estrangeria a Bcn 

L'aiuntament afirma aue presentarà una querella contra una portaveu 


Barcelona.- El passat 7 de febrer va entrar en 
vigor el nou Reglament d'Estrangeria que 
semblava que permetria una regularització 
extraordinària pera aquells immigrants sense 
papers que puguessin acreditar que tenien un 
contracte laboral i que residien a Espanya des 
de, com a mínim, mig any enrera. Les organ¬ 
itzacions en defensa dels immigrants no 
estaven a favor d'aquest Reglament i, per 
això, durant les pasades setmanes es van 
estar organitzant diverses activitats de 
protesta arreu de l'Estat Espanyol. 

Els immigrants han elaborat un manifest on 
asseguren que més de la meitat dels 
estrangers que resideixen a Espanya no té 
papers i que el nou Reglament d'Estrangeria 
no solucionarà aquesta situació ni farà dis¬ 
minuir l'economia submergida com pretén el 
Govern. Segons el seu parer, la regularització 
"està concebuda des d'una perspectiva úni¬ 
cament econòmica” i denuncien que els 
immigrants "no som simples números de la 
Seguretat Social sinó éssers humans que 
hem de sobreviure, tenir cura de les nostres 
famílies, educar als nostres fills, tenir un lloc 
a la societat i practicar els nostres drets i 
deures com qualsevol altre ciutadà”, es per 
això que demanen que es derogui la 
reglamentació vigent i s'igualin els seus drets 
amb els dels ciutadans de l'estat. 

Per una altre banda es queixen de que la reg¬ 
ularització es deixi "en mans dels empresaris" 
perquè, segons el seu parer, seran pocs els 
que oferiran contractes de feina als immi¬ 
grants. Així mateix, denuncien l'exigència 


d'un contracte per accedir a la regularització 
ja que consideren que això promourà el trà¬ 
fic de documents i el conseqüent enriqui¬ 
ment de les màfies a costa de les persones 
immigrades i que, a més, alguns col·lectius, 
comelsque esdediquen ala venda ambulant 
o la prostitució, es quedaran sense opcions 
d'aconseguir els papers. 

Per tot això, demanen que s'obri un procés 
de regularització de tots els immigrants que 
resideixen a Espanya sense que s'exigeixi un 
contracte de treball, que s'anul·lin les ordres 
d'expulsió i que es tanquin els centres de 
detenció d'immigrants. A més, reclamen al 
Govern que apliqui mesures per garantir la 
igualtat de drets socials, sanitaris, culturals i 
laborals als immigrants que viuen a Espanya 
i que posi en marxa actuacions administra¬ 
tives i judicials per combatre el racisme i la 
repressió policial indiscriminada. 

Ara ja ha transcorregut una setmana des del 
començament del procés de regularització 
d'immigrants previst en el nou Reglament de 
la Llei d'Estrangeria, aprovat pel govern del 
PSOE. Són pocs dies però ja hem pogut 
veure clarament els problemes que aquest 
procés porta per si mateix. Els empresaris no 
fan cues, les oficines destinades a aquest 
efecte estan buides i la mitjana de sol·lici¬ 
tuds presentada no supera la desena per 
oficina i dia. Sembla que els empresaris no 
estan disposats a donar papers als immi¬ 
grants, perquè ja els tenen treballant, 
explotant-los amb salaris de misèria i jor¬ 
nades inacabables. 


De les escasses sol·licituds presentades 
moltes són inadmeses perquè falta algun 
document, l'administració es contradiu en 
els requisits un dia rere l'altre, les ambaix¬ 
ades es mostren insuficients i al final és, com 
sempre, l'immigrant qui ho paga. No, aquest 
govern tampoc vol donar papers, sinò és 
incomprensible lo complicats dels tràmits 
necessaris, els dies de demora (certificats de 
cens que triguen 15 dies) o els alts costos que 
sempre paga l'immigrant (traduccions de 
certificats de penals a més de 30 euros la 
fulla). És una regularització singular, una reg¬ 
ularització que no dóna papers a la majoria. 
El govern ja ha rebaixat de 800.000 a 
150.000 les seves previsions de beneficiari, i 
tot just ara, ja no vol fer previsions. 

Des de l'Assemblea per la Regularització 
sense Condicions es va convocar a les immi¬ 
grants a una manifestació del 12 de febrer 
perquè creiem que aquesta Regularització 
està emmarcada en la política de la Unió 
Europea de control de fluixos migratoris 
avalada per la futura Constitució. Igualment 
el dia després, 13 de Febrer, milers d'immi¬ 
grants van marxar en manifestació desde 
Plaça Catalunya fins a Foment del Treball, la 
seu de la patronal catalana, per a reclamar 
aquests contractes que ens exigeix aquesta 
mentidera regularització pactada entre el 
Govern, la patronal, CCOO i UGT. 

Suposada querella de l'ajuntament 
També sembla ser que l'Ajuntament de 
Barcelona va comunicar als mitjans d'infor¬ 
mació oficials l'inici d'una querella contra 
una de les portaveus de l'Assamblea per la 
Regularització sense Condicions, Norma 
Falconi, per les declaracions que va fer en 
nom de l'assamblea valorant el nou procés 
de regularització iniciat per l'estat. Per la 
seva banda, aquesta ens ha comunicat que 
no té constància de cap querella contra ella 
i que s'ha enterat "a través dels mitjans”. 

Contra-lnfos 15/ 2/ 05 


^L'oratge de la setmana vinent 



Tornem a entrar plenament a l'hivern, durant aquesta setmana les glaçades tornaran a arribar a la costa, i entre dijous i 
divendres podran tornar a afectar les zones agrícoles del Baix Llobregat. El cap de setmana tornarà a predominar el sol i 
les temperatures més altes, a l’espera d’una possible inestabilització amb neu a cotes baixes i ventades a partir de dilluns. 





















































